Ricardo Rosset je upokojeni brazilski dirkač Formule 1. Debitiral je v sezoni 1996 ko je ob kar osmih odstopih kot najboljšo uvrstitev dosegel osmo mesto na dirki za Veliko nagrado Madžarske. V naslednji sezoni 1997 je nastopil le na prvi dirki sezone za Veliko nagrado Avstralije, toda ni se mu uspelo kvalificirati na dirko. V sezoni 1998 se mu petkrat ni uspelo kvalificirati na dirko, sedemkrat je odstopil, kot najboljši rezultat pa je dosegel osmo mesto na dirki za Veliko nagrado Kanade. Kasneje ni več nikoli dirkal v Formuli 1.